b"\n_START_ARTICLE_\nHelena Paparizou\n_START_SECTION_\n\xc5\xbdivljenjepis\n_START_PARAGRAPH_\nHelena Paparizou se je rodila in odra\xc5\xa1\xc4\x8dala na \xc5\xa0vedskem. \xc5\xbde v otro\xc5\xa1tvu je pela, plesala in igrala. Pri sedemnajstih je s takratnim prijateljem Nikosom Panagiotidisom ustanovila skupino Antique. Kmalu po ustanovitvi skupine je podpisala pogodbo z zalo\xc5\xbebo Bonnier._NEWLINE_Skupina Antique je z debutantskim singlom Opa Opa do\xc5\xbeivela na \xc5\xa0vedskem velik uspeh; skladba se je uvrstila na prvo mesto lestvic. Po tem uspehu je iz\xc5\xa1el \xc5\xa1e prvi album. Na Pesmi Evrovizije 2001 je skupina s pesmijo (I Would) Die for You zastopala Gr\xc4\x8dijo in zasedla 3. mesto. Sledili so nadaljnji platinasti albumi, evropska turneja in sodelovanje s \xc5\xa1tevilnimi znanimi gr\xc5\xa1kimi in drugimi izvajalci._NEWLINE_Kljub uspehom s skupino Antique se je Helena leta 2003 odlo\xc4\x8dila za samostojno kariero. Decembra istega leta je izdala prvi solo singel Anapantites Klisis. Pesem je postala velika uspe\xc5\xa1nica. Njen prvi samostojni album Protereotita je iz\xc5\xa1el spomladi 2004. _NEWLINE_21. maja 2005 je Helena zmagala na izboru za Pesem Evrovizije v Kijevu. Zmagovalna skladba My Number One je bila kasneje izbrana za eno od petih najbolj\xc5\xa1ih pesmi izbora.Leta 2014 se je udele\xc5\xbeila \xc5\xa1vedskega izbora za pesem Evrovizije Melodifestivalen_NEWLINE_Njen drugi gr\xc5\xa1ki dvojni album Yparxei Logos (\xce\xa5\xcf\x80\xce\xac\xcf\x81\xcf\x87\xce\xb5\xce\xb9 \xce\x9b\xcf\x8c\xce\xb3\xce\xbf\xcf\x82) je dosegel dvakratno platinasto nagrado, angle\xc5\xa1ka izdajaThe Game of Love pa platinasto. Pesem Heroes je uradna pesem Evropskega atletskega prvenstva 2006. Januarja 2007 je dobila nagrado za preboj na evropsko glasbeno sceno(European Border Breaker Award) ._NEWLINE_22. maja 2007 je v gr\xc4\x8diji iz\xc5\xa1el Yparxei Logos (Platinum Edition). \xc5\xbde izdanemu albumu(marec 2006) so dodali pesmi iz singla Fos (Mazi Sou, Fos, Mi Fevgeis, An Esy M'agapas, Le Temps Des Fleurs), Remix pesmi Pu Pige Tosi Agapi in Pesem I Agapi Sou Den Menei Pia Edo, ki je bila izdana na singlu Mambo, a je zaradi velike populanosti med obo\xc5\xbeevalci, dobila mesto na albumu._NEWLINE_26. Septemra 2007 je MAD TV za\xc4\x8del vrteti Elenin single To fili tis zois, ki je uradni soundtrack istoimenskega filma._NEWLINE_Junija 2008 je iz\xc5\xa1el njen tretji gr\xc5\xa1ki album Vrisko to logo na zo, na katerem je 12 novih pesmi. Singli Porta gia ton ourano, I kardia sou petra in Pyrotehnimata so vsi dosegli top 3 na gr\xc5\xa1kih lestvicah. _NEWLINE_Po kraj\xc5\xa1em premoru je marca 2010 izdala \xc4\x8detrti gr\xc5\xa1ki studijski album Gyro Apo T'Oneiro, ki je bil nagrajen s platinasto plo\xc5\xa1\xc4\x8do. Na albumu je poleg 12 novih skladb tudi pesem Tha 'Mai Allios. Skupaj z gr\xc5\xa1ko pop/rock skupino Onirama je poleti nastopala po ve\xc4\x8djih gr\xc5\xa1kih mestih."